Lav et referat af nedenstående tekst:

Tekst:
Med kun fem dage til sæsonstart har AaB ikke fundet en decideret afløser for sidste sæsons topscorer, Nicklas Helenius, der tidligere på sommeren skiftede til engelske Aston Villa. Men ifølge BTs oplysninger kan svenske Rasmus Jönsson være på vej til Aalborg som erstatning for topscoreren. Den svenske angriber er på kontrakt i tyske Wolfsburg, hvor han dog har fået af vide, at han ikke indgår i klubbens fremtidsplaner, og derfor er Jönsson velkommen til at se sig om efter en anden klub. Det har vakt Allan Gaarde og kompagnis interesse, og Jönsson skulle derfor være en blandt flere muligheder som kommende ny målmaskine for de bolsjestribede. 23-årige Rasmus Jönsson har tidligere været udlejet til Frankfurt, og på grund af en klækkelig hyre, kan en tur til det nordjyske ske på en lignende aftale. Han har ifølge BT selv sagt, at han ikke vil være afvisende for et skifte til en skandinavisk topklub.

Referat:
Ifølge BT kan Wolfsburgangriber være på vej til AaB.